**УВАЖАЕМИ КОЛЕГИ,**

Във връзка със стартиралия процес по издаване и изпълнение на електронна рецепта и влизането в сила на измененията на НАРЕДБА № 4 ОТ 4 МАРТ 2009 Г. ЗА УСЛОВИЯТА И РЕДА ЗА ПРЕДПИСВАНЕ И ОТПУСКАНЕ НА ЛЕКАРСТВЕНИ ПРОДУКТИ от 18.12.2020г. Ви информирам следното:

1. Електронна рецепта дава възможност за предписване /респективно/ отпускане на **всички разрешени за употреба лекарствени продукти в страната**, които имат образувана по законоустановения ред цена, като това се отнася както за лекарствени продукти с режим на отпускане „по лекарско предписание“, така и на всички видове ОТС продукти предлагани на нашия фармацевтичен пазар. Изписват се както на **електронна рецепта бл. МЗ-НЗОК №5 и 5А** реимбурсирани от НЗОК, така и на **електронна бяла рецепта за свободна продажба**.

2. Предвид статута на хранителните добавки като продукти, които се продават и в различни типове търговски обекти, които не са аптеки (хранителни магазини, бензиностанции, магазини за диетични храни и т.н.), и **защото за тях към момента няма интегриран регистър,** както ифакта, че за закупуването им не се изисква изрично указание от медицински специалист, **те не влизат в обсега на електронната рецепта** и не се предписват чрез нея. В случай че медицински специалист реши да допълни терапията на пациент с хранителна добавка в допълнение към основната му терапия то той следва да ги изпише на обикновена **бяла хартиена рецепта**.

3. Режимът на предписване и отпускане на **медицински изделия и диетични храни** за специални медицински цели, които НЗОК плаща в условията на извънболничната помощ към настоящия момент се запазва, като те ще бъдат изписвани на **хартиена бланка НЗОК №5 и 5А**, както и всички продукти регистрирани като изделия, които се продават свободно в аптеките (има такива капки за нос, табл. за смучене и др.), **защото за тях към момента няма интегриран регистър.** Към момента няма единен регистър и номенклатура на медицинските изделия, затова те не са включени в електронната рецепта във Фаза 1 на изграждането на Националната здравно-информационна система**.** Когато бъде изготвен регистър на медицинските изделия те ще могат да се изписват на електронна рецепта. Предвид факта, че съгласно чл. 52 от НРД 2020-2022 г., медицинските изделия и диетичните храни за специални медицински цели за домашно лечение на територията на страната се предписват на отделна рецептурна бланка при спазване на останалите изискванията в НРД не съществува пречка за тяхното изписване и отпускане на хартиена рецептурна бланка по НЗОК.

4. В случаите в които при лекарят в момента на преглед няма интернет свързаност по някаква причина, е предвиден режим на работа в **офлайн среда**. Тогава лекарят **принтира** рецептите, както прави сега и ги дава на пациента. Лекарският софтуер помни, че има не изпратени рецепти и автоматично ги изпраща към НЗИС, когато се възстанови интернет връзката.